our Sj ES 5 
=E un. ei 3 


MN 


o 


— 


ACADEMIA R.P.R. FILIALA 145 
STUDII ȘI CERCETĂRI STIINTIFICE 


CT; Mh (36. 


1 
TP 
d 
a 
MALE 25 
Ly 53 ar 
x > ` « 
LS Pi 


STIRI ISTORICE RELATIVE LA MOLDOVA DIN JURNALUL INEDIT 
AL BOTANISTULUI IULIUS EDEL (1835) 


DE 
D. CIUREA 


Comunicare prezentată la 30 iunie 1954 in şedinţa Filialei laşi 
a Academiei R. P, R. 


Literatura de călătorii prezintă importan‘d pentru studierea trecutului 
Principatelor Romine in ansamblul säu. N. Iorga a avut în vedere gi aceastä 
sursă de informatie, cînd a publicat cele patru volume de Istoria romi» 
nilor prin călători (ed. 2, 1928-1929). Fireşte, o astfel de lucrare nu putea 
fi sau rämine completă si descoperirea si publicarea de noi însemnări sau 
memorii de călătorie, prin acest sector al Europei, a continuat. 

Pare oarecum inexplicabilä neglijarea jurnalului de călătorie prin 
Moldova, opera botanistului sau, mai bine zisa naturalistului si etnogra- 
fului austriac Iulius Edel, păstrat in manuscris in limba germană, cu carac» 
tere gotice cursive (98!/ pagini), in biblioteca Muzeului istoricoenatural 
din laşi (Inv. Muzeu 2487), creat de Societatea de medici şi naturalisti, 
care a invitat pe Edel să exploreze Moldova. Această Societate, înființată 
în 18331) şi sprijinită de Kiselev, avea numeroşi membri străini, în primul 
rind medici şi profesori, unii cu domiciliul în diferite oraşe ale Moldovei, 
şi a fost reprezentată la congresele de specialitate ţinute in Germania, 
unde seau expus şi rezultatele cercetărilor efectuate in această regiune, pe 
atunci pu în cunoscută occidentului european’). i 

Albina Romineascä din 5 (19) mai 1835, cotidianul moldovenesc al 
vremii, cu ştiri variate interne şi externe, anunța că Societatea de istorie 
naturală din laşi a însărcinat pe botanistul lulius Edel să studieze flora 
carpatică şi moldavă şi că acesta a plecat la 3 mai, cu un ajutor, să 
exploreze „litoralul“ Dunării, Siretului şi Bistriţei şi Ceahlăul şi că va lua 
şi schiţe ?). 

1) Cf. Ciurea, Moldova între anii 1834—1849, laşi, 1947, p. 161, d 

2) Sau publicat două comunicări ale acestora: Meyer I. N. von — , Uber die Forte 
schritte der Cultur in den Fúrstenthúmer Walachei u, Moldau, Bonn, 1835; Czihak 1. 
Ch. Dr., Bericht über die Fortschritte der Civilisation in dem Fürstenthum Moldau, 
Freiburg, 1838. 

3) Intro scrisoare fără dată, către Societate, primită la 1 martie 1835, Edel arăta 
că acceptă călătoria în Moldova şi că va desemna sau picta poziţiile interesante şi tipurile 
din popor, urmind sá le editeze apoi intrsun album cu text explicativ. Cf. Bogaan N. 
A., Societatea medicosnaturalistá şi Muzeul istorico-natural din laşi, 1830—1919. Docus 
mente, scripte şi amintiri culese si comentate de ....... , laşi, 1919, p. 97, Albumul lui Edel 
ar fi completat pe celelalte ale pictorilor francezi Raffet si Bouquet, Cf. Oprescu G., 
Țările Romine văzute de artiştii francezi, Buc., 1926, 

Impreună cu Joseph Szabo, farmacist si doctor în medicină ardelean 
(1803-1874), Edel a intreprins o cälätorie desa lungul Prutului in jos, de la 
lagi, prin Braniste, piná la Galafi gi Bráila si pe dreapta Siretului in sus 
şi prin munţi de la Focşani pina la Fălticeni. Rezultatele provizorii au fost 
consemnate în jurnalul care conține însemnările de la 3 mai și pinä la 6 
iulie 1835 şi se opreşte la plecarea spre Fălticeni. Nordul si centrul Mola 
dovei rămin în afară, deşi se pare că si acolo sa deplasat autorul. 

Mai tirziu, în 1853, Edel, determinat de apariţia unui articol de ace: 
laşi gen, sita expus observaţiile în formă definitivă, intrso notă prezentată 
de Eudoxiu Hurmuzaki Societăţii zoologicosbotanice din Viena!), care 
conţine aproape numai datele de ordin geografic, geologic şi botanic. 

Astfel de însemnări de călătorie prin Moldova sint numeroase pentru 
această epocă. Amintim din jurul datei jurnalului lui Edel (1835), între altele, 
memoriul Jui Boisale: Comte din 18342) despre Moldova, cu date statistice 
precise şi comparativ cu Muntenia, însemnările lui Cochelet?) din 1835 şi 
volumul conținînd detalii asupra călătoriei de şase luni întreprinse din Paris 
de Anatolie Demidov, împreună cu o serie de savanți şi artişti francezi în 
a doua jumătate a anului 18374). 

In 1947 au fost publicate memoriile altui botanist (francez anonim, 

pe care-l identificäm cu uşurinţă în persoana lui Charles Guébhard), 
care a vizitat Moldova in 1842 si anii următori pînă in 1848 circa”), 
invitat de prințul D. Moruzi la moşia sa Pechea, la distanță de două 
poste de Galaţi, pe unde trecuse si Edel. 
i In afară de datele de stiinte naturale, care nu ne preocupă, jurnalul 
lui Edel conține si informații cu caracter istoric. Considerăm că este util 
să fie puse in relief ştirile care apar in plus față de cele deja cunoscute 
sau le completează, călătoria lui Edel fiind unică în felul ei. Nici un cälä- 
tor din această epocă, prin Moldova, nsa făcut, se pare, observatii mai 
profunde si mai juste. Avem astfel un tablou fidel si cu cele mai variate 
aspecte. Ssau pierdut sau nu sint cunoscute numeroasele schite fäcute de 
Edel, reprezentind peisagii, aspecte din tirguri si sate si tipuri de indis 
vizi, amintite in jurnalul säu. 

Dacă punem problema lecturilor lui Edel, care au precedat cäläs 
toria sa prin Moldova, am inclina să credem că l-au influențat mai ales 
cunoscutele lucrări ale fui Fr. Sulzer (Geschichte des transalpinischen 


1) Edel Iulius, Bemerkungen über die Vegetation der Moldau. Nach eigenen im 
Jahre 1835 gemachten Beobachtungen entworfen .... Dem Vereire durch das Mitglied Hrn.Eud. 
v. Hurmuzaki übergeben (1853). Se aratä cä apäruse dejanota lui Ch, Guebhard in legäturä cu 
Moldova, in februarie 1849, Cercetárile lui Edel au fost reluate, mal tirzlu, de Cihac 
împreună cu Szabo gi li sia dat un caracter practic. Ei au publicat broşura Heileund 
Nahrungsmittel, Farbstoffe, Nutzsund Hausgeräthe welche die OstsRomanen, Moldauer 
und Walachen aus dem Pflanzenreiche gewinnen, (1863). Interesantä informatia in legás 
turä cu pelagra din regiunea Comänesti, vizitatä de M.Sturza, insofit de Cihac, in 1845. 

2) Hurmuzaki XVII, p. 359—402. 

3) Le voyage de Cochelet dans les Principautés Roumaines (1834—1835) publ. in 
Bulletin de la Société de Geographie (Paris, 1843, p. 249—274) si de Alex. Rally in RHSEE 
VIII, 1931, p. 276—291. 

4) Voyage dans la Russie meridionale et la Crimée, par la Hongrie, la Valachie 
et la Moldavie (cu ilustratil de Raffet). Paris, 1841. 

5) Callimachi Sc. Pagini inedite despre Moldova, Buc., 1947. Cf. si Dr. D. Brinzä, 
Vegetaţia Romîniei şi exploratorii ei (1880). Discurs de recepție. An. Ac, Rom., s. IL, t. 
II, 1881, p. 342, n. 28, 

Daciens, Wien, 1781) si A. Wolf (Beiträge zu einer statistischshistorischen 
Beschreibung des Fürstenthums Moldau, Sibiu, 1805). 

Călătoria sea facut cu o trăsură obținută de la laşi si caii, după sis- 
temul obişnuit, erau schimbaţi mereu prin sate. De multe ori țăranii nu 
voiau să dea cai de schimb; unul a abandonat trăsura pe neaşteptate la 
Slănic, fugind noaptea cu caii. Sistemul acesta vechi al rechizitiilor este 
arätat ca foarte apäsätor si de Boscovich in 1762. Cei doi exploratori erau 
insotii de un slujitor cälare (care se ingrijea de incartiruire si caii de 
schimb) şi doi solda‘i din miliţie înarmaţi cu flinte, plus un ciine de vinä» 
toare. Au fost multe episoade şi scene comice, pe care Edel le redă cu 
mult humor. 

Deoarece călătoria de studii a fost făcută sub auspiciile Societăţii, cei 
doi botanisti, prevăzuţi cu acte oficiale, au avut sprijinul—sau l-au solicitat — 
autorităţilor locale (in special ispravnicii, căpitanii de tirg si vornicii 
de sate). 

Autorul observă, în general, varietatea reliefului si fertilitatea solului 
moldovenesc şi nu pierde ocazia de a sublinia pitorescul regiunilor prin 
care a trecut. Resursele nu sînt de loc neglijate, Se arată, in legătură cu 
regiunile şi localitățile parcurse, că se cultivă, şi în unele locuri culturile 
sînt specializate, cereale, în special mult porumb, zarzavaturi (de către sirbi şi 
bulgari), vii şi pomi fructiferi. Condamnă distrugerea vechilor păduri secu- 
lare, în locul cărora nu sînt plantate altele si nici pămîntul defrişat nu 
este folosit. Şi Demidov observa că o natură aşa de favorabilă nu este 
fertilizată de oameni prin muncă !). Vitele (inclusiv bivolii) şi oile (in 
unele locuri şi capre) erau iarăşi o bogăţie importantă a Moldovei. In ce 
priveşte industria locală, se semnalează des mori de apă (în regiunea 
Putnei) şi ferestraie (la munte ‚in Neamţ), o fabrică de piele la Holboca, a 
lui Başotă şi olăriile de la Tomeşti. La fel se aminteşte de cariere de piatră 
în dealurile de lîngă Prut, gropile de păcură de la Moinești, sarea de la 
Tîrgul Ocna, cărbunele de Comănești şi numeroase surse de ape minerale. 

Adeseori autorul remarcă mizeria din satele moldoveneşti aservite 
mănăstirilor şi laicilor, al căror nume caută sásl redea cit mai exact 2). La 
fel, bunăstarea relativă a țăranilor din satele libere, cărora nu le spune 
răzeşi?). Nu pierde ocazia de a arăta că țăranii manifestă teamă, sînt 
superstitiogí şi au frică de farmece, cum a fost cazul cu un țăran din Simis 
neşti, a cărui casă, in care a dormit, a schitat-o sau un copil din Oancea, 
care plingea crezind că l-a vrăjit cînd Ia desemnat. Despre o stîncă izolată 
asemănătoare cu un pilastru prăbuşit, țăranii isau spus că diavolul ar fi 


1) Demidov A., op. cit., p. 198. 
2) De ex. satul Gura Bohotin al hatmanului Räducanu Rosetti, Tomegti al mänäs« 
tirii Golia, Bogdänesti al lui Vasile Diamandi etc. 

3) Exemple, satele Oancea de la Prut, cu 200 locuitori cca., si Tifesti, Purcelesti, 
Päunesti, etc. din regiunea Putnei. La satul Vultur (Putna) vedea un ulm bätrin, care 
marcase limita intre partea liberä gi cea aservitá a satului, Anonimul din 1842—1843 
(Guebhard), inspirat de Moruzi, cum el singur aräta, afirma cä färanii liberi (räzesii) ar 
fi fost mai săraci, în genere, decît cei aserviti boierilor (cläcasii), insugindusgi astfel 
punctul de vedere al clasei dominante. In legătură cu exploatarea boierească, Edel amine 
teste şi cazul locuitorilor din Spătăreşti (Suceava), cărora li ssau luat terenurile bune de 
spătarul Vasile Milo, pentru a fi redusi la mizerie pe un deal uscat. O anafora din 1803 
(Muzeul Raional Fălticeni) oferă date cu privire la exploatarea sătenilor din Spătăreşti de 
familia Milo. 

început să facă cu ea un pod peste Bistrița. Astfel de basme si legende 
locale au fost inregistrate sí de Cantemir in Descrierea Moldovei. 

In afarä de numeroasele sate prin care a trecut autorul si asupra 
cărora a făcut observaţii importante cu privire la formă, aşezare şi para 
ticularitati locale, au fost vizitate şi următoarele tirguri si oraşe: Huşi, 
Fălciu, Gala*i, Focşani, Odobeşti, Cäiufi, Tg. Ocna, Bacău, Moinești, Piatra, 
Tg. Neamţ şi Fălticeni, unde se termină însemnările, care nu ştim dacă 
nsau fost continuate în altă condicä!). De asemenea o serie de mănăstiri 
ca Bistriţa, Neamţ (cu tipografie, bibliotecă şi spital) etc. şi Edel a făcut 
observaţii cu privire la pictura şi inventarul lor, 

La Huşi, oraş destul de extins, cu străzi drepte şi largi si o piață in 
mijloc, vede în general case acoperite cu paie. Sint reduse la număr cele 
bine construite. O panoramă interesantă oferea agaszisul Cerdac al lui 
Stefan Vodă. Vegetație bogată şi variată (vif, livezi, legume, păduri). 
Ungurii din satul Corni, din imediata apropiere a oraşului, care nu vor» 
besc decit limba ării, se ocupă mai ales cu cultivarea tutunului. Astfel 
de sate cu ocupaţii aparte şi culturi specializate, se intilnesc menţionate şi 
în Condica Liuzilor din 1803. La Fălciu, mic oraş situat pe o înălțime, o 
mare parte din case erau distruse, Căpitanul de tîrg, cu o casă murdară 
în interior, judeca tocmai un proces. 

La Galaţi, încă aspect specific moldovenesc. Străzi strimte cas 
la laşi, podite cu scinduri, case de lemn cu cerdace împodobite ades 
sea cu flori. Clădiri deosebite nu se găsesc, în afară de hanul lui Ven 
lura, care tocmai se construieşte. Numeroase cafenele, dintre care una 
la Dunăre, frecventată aproape exclusiv de turci. Bisericile nu sint res 
marcabile. Nici clădirile consulatelor, şase la număr, (rus, austriac, fran: 
cez, englez, grec şi sard) nu ies din comun. Ceva mai tirziu, situația 
ssa schimbat. Locul de promenadă favorit al locuitorilor este cheiul Du- 
nării, unde ssa proiectat şi amenajarea unei grădini publice, dar a rămas 
încă în stare de proiect. Amestec etnic şi aspect predominant oriental. 
Grecii sint cei mai numeroşi. Galati este oraş comercial si porto=franco 
(legal de la 1 ianuarie 1837, dar sea pus problema să fie declarat ca atare 
încă din 1827)”). Are municipalitate, isprävnicie şi garnizoană cu o parte 
din miliția moldovenească pentru paza cordonului sanitar. Se poate vorbi 
de o burghezie înstărită la Galaţi. Comerţul este mai mult pasiv decit 
activ, Importul prin Galaţi consistă în special în coloniale şi articole de 
lux. Carantina, încă în stadiul de provizorat, este condusă de dr. Abegg 
(membru al Societăţii). Pe un deal abrupt se află urmele unor vechi intás 
rituri atribuite genovezilor sau venețienilor. De aici se poate avea o largă 
vedere in diverse direcţii. Si Edel aminteşte de bogăția de peşte a Brate: 
şului, ca si Guebhard ulterior. Aceste date, relative la Galati, se comples 
tează bine cu acelea ale lui Cochelet cam din acelaşi timp (septembrie 1835). 
După Cochelet, populaţia portului Galaţi se cifra la 18.000 locuitori. O 
mulțime de marinari genovezi, greci şi ionieni se aflau pe strada comers 
cială. Majoritatea caselor erau din lemn, iar cele din port, cu bolți din 
cărămidă, 


1) Din Piatra, la 3 julie 1835, Edel seria darului Cihac, între altele, că va pleca 
a doua zi la Fălticeni si că speră ca pind la 20 iulie să revină la laşi. Cf. scrisoarea 
apud Bogdan, op. cit., p. 28. 

2) Cf. Ciurea, Moldova între 1834—1839, p. 124 şi 144. 

La Focsani, partea moldoveneascä ii apare, ca si altor cälätori antes 
riori, mai prosperä. Este pavat si inträ in rindul oraselor comerciale de 
categoria a doua. Mergind prin oraş, treci uşor dintrsun stat in altul. Casele 
sînt în majoritate din lemn şi mai multi negustori decît boieri. Paulini, dis 
rectorul şcoalei publice de acolo, de curînd înființată (clădirea ei este 
sărăcăcioasă), s-a plins de salariul prost si de ambiția clerului de a dirija 
şi mai departe educația şcolară a copiilor în vechiul stil. Fireşte, aceasta 
era situația cu învățămîntul elementar în întreaga Moldovă de atunci. In 
oraş se află doi ispravnici. Bisericile sint zugrăvite pe dinafară adesea in 
culori tipätoare, Odobeşti este un tirg important şi pentru viile sale. Se 
produce multă mătase. Casele sînt risipite printre vii. Mulţi boieri au părţi 
aici. „Este unul dintre tirgurile cele mai infloritoare din cite am cunoscut 
pînă acum“, scria Edel. In această regiune sînt numeroase sate de țărani 
liberi, prospere. Casele ingrijite sint, de regulă, acoperite cu şindrilă, iar 
ferestrele lipite cu hirtie, în loc de piele de bou ca în alte părți. Ruggi- 
ero Boscovich remarca, in 1762, că la Galati se folosea, alături de sticlă, 
şi pielea subțire pentru ferestre 1). Wolf aminteşte de hirtie lipită la ferestre 
in oraşe 2). Uzul continua acum la tara. Manufacturi de sticlă au existat 
în Moldova în sec. XVIII, dar paresse fără o durată lungă, ca şi cea de 
postav de la Chipereşti. Acelaşi lucru se poate încă spune şi de cele din 
prima jumătate a sec. al XIX-lea °). 

Teama de hoţi şi fiare i-a făcut să treacă repede, pe inserate, prin- 
tro pădure, pentru a ajunge la Păuneşti, unde le-a oferit ospitalitate un 
țăran, Simion Chiriac postelnic. 

Tîrguşo'ul Căiuţi abia este menționat. Si atunci, ca şi mai tirziu, a 
avut o existență anemicä, datorită poziției sale. 

Tg. Ocna este important pentru sare, păcură şi băi. Casele sint de 
lemn în majoritate şi acoperite cu şindrilă. Are cîteva biserici şi două 
mănăstiri. Un iarmaroc mare se ținea tocmai atunci (26 mai) în afara oras 
şului. Sint cîteva străzi regulate şi populate cu negustori. Exploatarea 
ocnelor se face rudimentar cu delicvenji şi mineri cu privilegii 4) şi sarea 
se scoate din profunzime cu scripete la care se folosesc caii, Acelaşi pros 
cedeu era folosit şi în sec. al XVI-lea). Băile de la Slănic, situate la 
frontiera cu Ardealul, cu un aspect pitoresc, a căror amenajare a început 
cu 30 ani înainte, se dezvoltă. Posesorul este serdarul Mihail Spiridon, 
care conduce lucrările de construire a încăperilor pentru vizitatori, spital 
şi biserică ®). Edel compară stațiunea cu o alta din Tirol (Bad Kreuth bei 

egernsee). 


1) Uricarul, XXIV, p. 260. 

2) Wolf, Beiträge I, 32, 

3) Teodor Codresca V, p.163—164 ; cf. si Clurea, op. cit. p. 137—138, 

4) Cf. şi Ghibänescu, Tg. Ocna (Arhiva II 1890—1891, p. 593—644). 

5) Diplomatarium Italicum IV, p. 123; cf. si Sulzer 1, p. 148. 

6) Edel elogiază pe acest bätrin ospitalier la care a observat „simplitatea de odis 
nioaräa boierilor“, in contrast cu alții care gisau „modernizat“ casele, Cf, si Bul. Neculce 
I, p. 316. Mihail Sturza, într-un privilegiu cu data de 30 octombrie 1836, confirma scus 
tirile acordate pentru 27 liuzi, oameni străini, „de toate därile pămîntului“, aduşi mai 
înainte, cu hrisoave de la Scarlat Calimah gi loan Sturza „şi aşezaţi pe părţile sale de 
moşii din munţii de lingă Tirgul Ocnii de pe apa Slanicului....*, unde fiind ape mines 
rale are „feredee*, sisi admitea să mai aducă pind la 50 bejenari. Edel a mai vizitat 
apoi staţia balneară de la Borca, unde se afla şi marmură albă, proprietatea mănăstirii 
Siatina, luată în arendă de vist. Nicolae Canta, rudă cu mitropolitul, un profitor care a 
intrat în conflict cu Sturza. 

In imprejurimile Bacäului, sint locuri fertile si bine cultivate, In oras 
se găsesc unele case boiereşti, darin general, locuințele sînt proaste si din 
lemn. Oraşul are străzi largi si cîteva piețe mari. L-a impresionat cultura 
şi amabilitatea ispravnicului Vasile Sturza. Acesta i-a oferit trásura pro- 
prie pentru a vizita Moineşti şi Comăneşti, proprietăţi ale lui Dumitrache 
Ghica, bogate în păcură, cărbuni şi surse minerale sărate, sulfuroase şi 
carbonice, 

Revenit la Bacäu, a vizitat pe starostele austriac Udritzky, membru 
al Societăţii din Iasi. 

In drum spre Piatra, trece pe la Podoleni al Saftei Pascanu, care 
avea acolo o curte mare, si prin citeva sate proprietatea lui Roznovanu. 

Stinca de la Piatra pare cá separä douä regiuni naturale: gesul gi 
muntele. Farmacistul oraşului, Worell, la însoțit pe Edel în vizitele sale, 
La Piatra se face important trafic cu materiale lemnoase pentru Galaţi si 
Constantinopol. Aceasta pare a fi principala sursă de venit a regiunii. In 
comerțul local un important rol joacă şi turcii şi grecii, 

Tg. Neamţ are un aspect sărăcăcios, puține case construite frumos, 
dar apă excelentă. La distanţă de jumătate de oră, pe un promontoriu, se află 
ruinile pitoreşti ale Cetăţii Neam !). O prăpastie separă înălțimea cu ruini de 
celelalte. Accesul la ruini se face pe un drum comod în zigszag amenajat 
ca şi poteca de pe Ceahlău, pentru vizita apropiată a lui Mihail Sturza. 
Ruinile cetăţii au suferit din cauza localnicilor si boierilor din împrejurimi, 
S-au luat acum măsuri pentru protecţia lor °). Castrul are forma unui 
patrulater, cu latura dinspre sud(?) mai largă decît celelalte. Aici este si 
locul mai abrupt. In cele patru colțuri au fost turnuri, din care se păstrează 
creneluri. Intrarea principală se află în partea de est, unde se văd încă 
patru piloni, care serveau pentru podul de acces. O altă intrare se afla 
în partea de nord. Această parte, aflată pe povirnis, este cea mai slabă, 
de aceea mai întărită decit celelalte, cu un parapet cu trei bastioane. 
Zidurile sint masive şi, ca toate construcţiile medievale, legate cu mortar. 
La colţuri şi piloni au fost puse blocuri mari, care însă, în parte, au căzut. 
In interior au fost încăperi cu bolți, din care se văd urme în ziduri. 
Probabil erau încăperile rezervate conducerii. Alte bolți arată că a fost şi 
un subsol. Se văd şi urmele unei biserici (cunoscută din documentele sec. 
XVII). Acum toate dărimăturile din interior sint acoperite cu vegetaţie, 
buruieni şi ierburi, scria Edel. Aceasta ar fi prima descriere mai precisă 
a cetăţii, pind la studiile moderne. Este cu mult superioară aceleia din 
lucrarea lui Manolache Drăghici, din 1857, care scria încă în stilul vechi: 
lor cronişti medievali. 


Meritul principal al lui Edel este de a fi studiat flora (fără a fi nes 
glijat fauna) şi de a fi colectat speciile rare din Moldova. O atenție deos 
sebită a fost acordată Ceahläului, cu vegetaţia sa alpină în esenţă, a cărui 
altitudine a stabilito aproape cu precizie (6900 picioare). Totuşi se vede 
clar că şi informațiile cu caracter istoric, pe care ni le oferă jurnalul său 
încă inedit, nu sînt de neglijat. 

1) Se ştie că cetatea — refăcută radical sub Vasile Lupu —a suferit o treia şi 
ultima distrugere, din ordinul turcilor, sub M. Racoviţă (1717). 

2) Cf. şi Ungureanu, Din trecutul judeţului Neamţ, Piatra, 1936. In 1834, Cetatea 
Neamţ, aflată pe proprietatea mănăstirii cu acelaşi nume, a fost declarată monument iss 
toric. S-a interzis transportarea pietrii si seau luat măsuri pentru imprejmuire, 

Aceastä prezentare sumarä nu epuizeazä complet stirile din jurnal. 
Impresia generală care se degajă, mai precis pe care a avut:o Edel ca şi 
alții, de altfel, în urma acestei observări atente a situafiei,se poate rezuma 
astfel: Moldova, datorită noilor condiţii create de tratatul de la Adrianopol, 
se refäcea şi progresa, în urma atenuării considerabile a dominației turcești, 
devenită aproape nominală. 


HCTOPHUECKHE CBEAEHHA O MOAZABHH B HEH3AAHHOM AHEBHHKE 
BOTAHHCTA IOAHYCA 24EAA (1835) 


Kparkoe cozepikanne 


Yyenunä Wanye Orem, 0 Oucrpaoun ROTOPOTO HET XOCTATOUHHX CBO- 
neuuf, Oyayuu upuraamen HCCKUM OÖLUECTBOM BPpayueh n HATYPAIMCTOB, CoBep- 
war HayuHylo Moesaky uo Moxzasuu (Bxo1b Ilpyra, Cupera u Kaprarerux 
Top) aerom 1835 roya, u3yuad TI&BHBIM 00pa30M aIBIIMIICKYIO &IOpy 2TUX 
oGaacrei. Pezy1bTaTbl aro MOEZAKU U3BECTHBL OK OCTABMA JHCBHUK, KOTO- 
PH eme HOM3AAH. ITOT AHOBHUK COXPPKUT BAMHEI® UCTOPHTECKHE U 9THOTPA- 
DUYECKUE CREZeHUT 00 DECINOATALUN HOMEIUUKAMH KRPECTRAU ; 0 UX HEBERE- 
CTBOHHOCTH M MUCTHUMIME (KOTOPEIM CIOCOÓCTBOBANO H AYXOBCECTBO), O Upu- 
POXHEIX ÖOTATCTBAX TAHNBIX oOsacTeli, O COCTOAHMM PasBUTHA ropoxoB. B 
ocoGennocru nopra Taxar. 

Csexenux u3 xuesaura Kean nouornsoT B Ó0A1BHIOÍ Mepe To, ATO yxe 
USBECTHO, 

H. Mopra, B esoeii padote „Pyäsinexast uCTopus NO OHKCAHUSM nyre- 
NISCTBEHHHROB“, HO YIIOMUMAET HUUOTO O LYTELECTBHH H IHOBHMKO Melt. 


LE JOURNAL INEDIT DU BOTANISTE IULIUS EDEL (1835) 
ET SES DONNEES HISTORIQUES CONCERNANT LA MOLDAVIE 


Résumé 


Sur (invitation de la Société des médecins et des naturalistes de 
Jassy, le savant lulius Edel, dont la biographie demeure insuffisamment 
connue, a entrepris pendant l'été de l’anne& 1835, un voyage d’études 
à travers la Moldavie (region du Pruth, du Sireth et des Carpathes), 
ayant pour but principal l'étude de la flore alpine du pays. Les résultats 
ainsi obtenus sont déjà connus. Mais Edel a laissé aussi un journal en 
allemand, encore inédit, contenant d'importantes données historiques et 
ethnographiques relatives à la Moldavie. On y trouve des observations 
concernant exploitation des paysans par les boyards, l'état d’igno- 
rance et de mysticisme où — le clergé aidant — ils plongeaient, les 
richesses naturelles des régions et le stade de développement des villes 
et plus particulièrement du port de Galatz. 

Les renseignements qu’apporte le journal d’Edel corroborent sub- 
stantiellement ceux que nous possédions déjà. 

Le voyage d'Edel et son journal ne font l’objet d'aucune mention 
dans l'ouvrage de N. Iorga, Histoire des Roumains par les voyageurs. 


